**Oriunde fugi, memento mori!**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oriunde fugi, memento mori!

În văluri roz, ameţitoare,

Ca o zeiţă egipteană,

Pluteşti, eşti diafană boare

Şi îmi alini bătrâna rană

Ce-o port în fiecare gând.

De unde vii? Din care Vânt?

Şi-apoi de ce în ochii tăi,

Mă pierd ca într-un labirint?

Nu ştiu măcar de-s buni sau răi,

Şi totuşi vreau să îi alint

Dar de m-apropii, iute fug

Lăsându-mă să ard pe-un rug

Pe care ard toţi vrăjitorii.

Oriunde fugi “Memento mori”!